Debatt, Valg 2021 | Kun stortingspartier får delta på skoledebatt
Det er derfor med tungt hjerte jeg hører at Liberalistisk ungdom ikke får spre sitt budskap om frihet og rettigheter i skolevalget i Viken. Selv min gamle skole Ringerike videregående, gjør ikke annet enn å sitere avgjørelser tatt på fylkesnivå. Byråkratiet rundt noe så enkelt som å få delta på skoledebatt begynner å ligne en Kafkaprosess.
«Det er dessverre ikke mulig å stille i debatt for andre enn de 9 stortingspartiene», skriver Magne som er Seniorrådgiver i Seksjon skoleforvaltning i Viken når vi spør. Han følger opp med å forklare hvorfor: «Dette er nedfelt som en absolutt føring gjennom vedtaket i Viken fylkesting».
Unge Høye får forteller at AUF tar feil – at de ikke er uvanlige i det hele tatt.
Grønn ungdom får fortelle at de er enig med Sosialistisk ungdom, men at de ikke får lov å si at også de liker sosialisme.
Rød ungdom får fortelle hvor forferdelig Israel er og hvordan de som har mer enn dem må ha solidaritet med de.
Men Liberalistisk ungdom får ikke lov å stille. De får ikke fortelle hvordan de vil at politiet skal slutte å jage narkomane. Ei heller får de fortelle hvordan skolen kan gjøres bedre med mer frihet. De nektes også å fortelle elevene at de betyr noe. At de har iboende rettigheter og verdi, som ikke engang Erna og Jonas skal krenke.